Masjid Al-Ittihad ya iku salah sawiji papan panggonan ngibadah umat Islam ngadeg ana ing Jatibarang, Brebes,  Jawa Tengah. Masjid iki uga misuwur lan gedhé amarga taksih kerep digawé sinau para santri saka pondok-pondok pesantren ana ing Brebes.

Prosès Pembangunan 
Pembangunan Masjid Al-Ittihad diwiwiti tanggal 6 Maret 2001 lan rampung sarta diresmèkaké ing tanggal 3 Maret 2008. Pembangunan sing direncanakaké rampung sajeroning 4 taun iku wusanané mundur saka jadwal amarga mundhaké reregan bahan-bahan yasan.

Masjid iki madeg ing palemahan sing jembaré 5.000 mèter pesagi lan bisa nampung kurang luwih 10.000 jamaah. Masjid Al-Ittihad wujud asil relokasi saka masjid sing biyèn ana ing sisih kidul pasar Jatibarang.

Wujudé masjid
Masjid iki duwé loro menara sing dhuwuré kurang luwih 40 m kanthi kubah gedhé sing dikubengi déning 8 kubah cilik-cilik. Masjid mawa jogan rong tingkat iki duwé 1 mimbar khotbah, 1 mihrab pangimaman, 4 pilar panyangga utama, 2 papan wudhu, 2 MCK, 3 kantor pengurus, 1 pabukon, lan plataran ngarep masjid dadi taman lan panggonan parkir.

Pranala njaba 
 Bupati Brebes miwiti paresmian saka masjid Al-Ittihad

[Kategori:Masjid ing Indonésia]]